b'\n_START_ARTICLE_\nCephalodesmius\n_START_SECTION_\nUtseende\n_START_PARAGRAPH_\nMiddelsstore, kraftige, svarte skarabider. Hodet er bredt og skovlformet, i midten med to tenner som er forlenget til korte horn (i alle fall hos hannene), p\xc3\xa5 sidene med et par korte tenner. Pronotum er mye bredere enn langt og bredere enn dekkvingene, tett og grovt punktert. Dekkvingene er kort ovale, hvelvede, med markerte punktstriper. Flygevinger mangler.\n_START_SECTION_\nLevevis\n_START_PARAGRAPH_\nArtene lever i regnskog. I motsetning til de fleste andre Scarabaeinae holder de sammen i stabile par som bor i permanente ganger under bakken - de fleste andre artene lager nye ganger for hvert enkelt eggkull. De lager en ball, ikke av m\xc3\xb8kk men av istykkerevne blader fra skogbunnen, som hunnen legger egg p\xc3\xa5. Dette er trolig en tilpasning til \xc3\xa5 leve i et milj\xc3\xb8 med liten tilgang p\xc3\xa5 m\xc3\xb8kk.\n_START_SECTION_\nUtbredelse\n_START_PARAGRAPH_\nSlekten er utbredt i det \xc3\xb8stlige Australia (Queensland, New South Wales og Tasmania).'